नई दिल्‍ली। टर्म इन्‍श्‍योरेंस प्‍लान एक प्रकार का बीमा कवर है जो आपकी फैमिली को आर्थिक सुरक्षा मुहैया कराता है। यह आप के न रहने पर आपकी फैमिली की वित्‍तीय जरूरतों जैसे घरेलू खर्च और बच्‍चों की एजुकेशन पर आने वाले खर्च को पूरा करने में मदद करता है। एक‍ तरह से आप टर्म इन्‍श्‍योरेंस खरीद कर मानसिक शांति का अनुभव भी करते हैं कि अगर दुर्भाग्‍यवश आपको कुछ हो गया है तो आपकी फैमिली को कम से कम आर्थिक मुश्किलों का सामना नहीं करना पड़ेगा।